Dobbeltstempelmotor

Dobbeltstempelmotor er en motor  hvor to stempler virker mot hverandre i samme sylinder. Dobbeltstempelmotorer er ofte konfigurert med stemplene liggende, men må ikke forveksles med flatmotorer eller boksermotorer. Motoren fungerer oftest etter totaktsprinsippet og går oftest på diesel.

Skissen til høyre viser en enkeltvirkende dobbeltstempelmotor, hvilket vil si at forbrenningen kun skjer på en side av stempelet. Det finnes også dobbeltvirkende stempelmotorer (herunder dobbeltvirkende dobbeltstempelmotorer) hvor forbrenningen foregår på begge sider av stempelet omtrent som i en dobbeltvirkende dampmaskin. Dobbeltvirkende motorer finnes oftest på store skipsmotorer. Lenoirs forbrenningsmotor er et eksempel på en motor med dobbeltvirkende stempel.

En fordel med dobbeltstempelmoterer er at man slipper topplokk og tilhørende toppakning. En ulempe er at man får kraften ut på to akslinger, og at de parvise stemplene må synkroniseres meget godt.

Eksterne lenker
 Fairbanks-Morse 38D8 dieselmotor

Kategori:Stempelmotorer